Discountkæden KIWI lukker deres nordjyske butikker i Brovst, Frederikshavn og Iversenvej i Thisted. På landsplan følger 10 andre butikker trimningsplanen. Butikkerne lukker ned med udgangen af marts. - Vi vurderer løbende vores butikker og ser blandt andet på deres perspektiver for fremtiden. Det er en naturlig og vigtig forretningsmæssig proces, som skal sikre, at vi bygger vores fremadrettede vækst og forretning på et sundt og rentabelt butiksnet, siger kædedirektør i KIWI, Carsten Hansen. Samtidig åbner KIWI i løbet af 2015 op for 15 nye butikker, der ifølge kæden er mere attraktivt placeret, og her vil man forsøge at få genansat nogle af de medarbejdere, der nu arbejder i de butikker, der skal lukkes ned.

Referat:
Butikkerne er ikke rentable, og derfor har KIWI besluttet af lukke ned tre steder i Nordjylland.